### Beslutning

Zara Nilsson med bemærkning, at byrådet i sit møde den 23. februar 2022 har vedtaget Magistratens foranstående indstilling af 7. februar 2022.

Borgmesterens Afdeling udarbejder notat.

Teknik og Miljø har ansøgt Klimafonden om 1,5 mio. kr. til et solcelleprojekt med formålene at stifte et klimaselskab og afprøve batteritilkobling til solceller på fire skoler.

### Resumé

Teknik og Miljø ansøger klimafonden om 1,5 mio. kr. til projektet ”Nye veje til mere solenergi”, der overordnet set har to formål. For det første skal der etableres et nyt kommunalt ejet klimaselskab, som skal administrere alle kommunens aktiviteter relateret til solcelleanlæg og andre CO2-reducerende tiltag. Ny lovgivning muliggør, at kommuner kan nøjes med ét selskab til alle solcelleaktiviteter, hvorimod man hidtil har skullet oprettet separate selskaber for alle solcelleanlæg.

For det andet indebærer ansøgningen et forsøgsprojekt, hvor der på fire aarhusianske folkeskolers solcelleanlæg kobles flowbatterier, hvilket vil muliggøre lagring af energi. Derved tvinges man ikke til at sælge strøm til nettet, når den er billig eller til at købe strøm, når den er dyr. På baggrund af forsøget udvikles en økonomisk og teknologisk model, som kan udbredes til andre kommunale bygninger.

Det anslås, at man på sigt kan spare 4.000 tons CO2 årligt, hvis det fulde potentiale for solceller på kommunale bygninger udnyttes.

### Indstilling

Det indstilles:

At 1) ansøgningen til Klimafonden fra Teknik og Miljø på 1,5 mio. kr. til projektet ”Nye veje til mere solenergi” imødekommes.

### Sagens forløb

07-02-2022 Magistraten
Fremsendes til [adresse] med bemærkning, at Magistraten i mødet den 7. februar 2022 anbefaler, at byrådet tiltræder Borgmesterens Afdelings indstilling af 1. februar 2022.
 23-02-2022 Aarhus Byråd
Zara Nilsson med bemærkning, at byrådet i sit møde den 23. februar 2022 har vedtaget Magistratens foranstående indstilling af 7. februar 2022.

Borgmesterens Afdeling udarbejder notat.